**Hugolín Gavlovič**

**Učiteľ za prácu má mať dobrú plácu**

Nikto nevie, jak je ťažké v škole žiakov učiť,

ak neveríš, príď do školy, môžeš to sám skúsiť.

Keď je dieťa umné, bystré, ľahko sa naučí,

avšak keď je zlé a slabé, koľko sa namučíš!

Za bystrého i slabého plácu si zaslúžiš,

od toho viac, s ktorým sa viac v učení nasúžiš.

Ale u nás darmo túžiš po dobrej výplate,

skôr ťa budú ohovárať a vláčiť po blate!